stanford-oval/wikipedia huggingface dataset:
Tourujoki
Asuinalue

Puistolan kaupunginosan Tourujoen asuinalue on vanhempia puutaloja sekä pienkerrostaloja sisältävä 1 400 asukkaan alue ydinkeskustan, kauppatorin ja Tourujoen länsipuolen välissä. Alueella sijaitsee Jyväskylän vanha hautausmaa.
Vesivoimaa

Tourujoessa on toiminut Tourujoen vesivoimalaitos, jonka toiminta loppui vuonna 2015. Pato on edelleen käytössä säännöstelemässä Palokkajärven ja Tourujoen vedenpintaa. Suunnitelmat joenvarren palauttaminen luonnonmukaiseksi ovat käynnistyneet vuonna 2018.
padon yläallas
Vesivoimalan kanava
Luontoarvoja

Ennen tehtaan padon rakentamista lohi nousi jokea pitkin yläpuolisiin vesistöihin. Joki oli myös yleinen kulkuväylä Jyväskylän pitäjästä kaupunkiin. Kankaan paperitehdas laski jätevetensä lähes puhdistamattomana Tourujokeen 1970-luvulle saakka, jolloin valmistui mekaaninen jätevedenpuhdistuslaitos. Vielä 1980-luvulla veden väri saattoi vaihdella päivittäin ja rikkihappopäästöt happamoittivat vettä ja aiheuttivat kalakuolemia. Tehtaan jätevedenkäsittelyä kehitettiin edelleen 1990-luvulla. Jyväskylän yliopiston selvityksen mukaan Tourujoki aiheuttaa Jyväsjärven ravinnekuormasta 90 prosenttia ja kiintoaineesta 80 prosenttia.
Taulumäen kirkon vieressä sijaitsee Tourujoen luonnonsuojelualue ja joen viertä kulkeva luontopolku. Joen laakso on vesieroosion muovaama ja muuttaa yhä muotoaan. Alue on kasvistoltaan ja eläimistöltään runsas. Sinne on perustettu kolmen hehtaarin luonnonsuojelualue kahdessa osassa vuosina 1981 ja 1991. Rauhoitushankkeita alettiin ajaa jo 1970-luvun alussa. Alueen 700 metriä pitkä, vuonna 1995 perustettu luontopolku on taas käytössä, mutta se oli suljettuna keväästä 2008 lähtien maamassojen siirtymisen takia.
Luontopolkua
Kuivunut rinnakkaishaara
Tuomiojärven–Palokkajärven valuma-alue

Tourunjoki sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29) ja joen valuma-alueen pinta-ala on 334 neliökilometriä. Se kuuluu Tuomiojärven–Palokkajärven alueeseen (14.291) ja muodostaa koko valuma-alueen pääuoman vesistöreitin alaosuuden.
Huomioita

1 2  Pääuoman ja sen pituuden määrittäminen on selostettu artikkelin Tuomiojärven–Palokkajärven valuma-alue kappaleessa Pääuoman kulun ja pituuden määritys.
Aiheesta muualla

Kuvia tai muita tiedostoja aiheesta Tourujoki Wikimedia Commonsissa
Tourujoki Jyväskylän kaupungin kartalla (Arkistoitu – Internet Archive)
Jyväskylän kaupunki / Ympäristöosasto / Aluekuvailut (Arkistoitu – Internet Archive) (Tietoa Tourujoen luonnonsuojelualueesta)
(14.2)
Jyväskylän kaupunginosat suuralueittain
| --- | --- |
01 Kantakaupunki: 1. Keskusta (Kirkkopuisto) · 2. Harju · 3. Puistola (Aren aukio; Tourujoki) · 4. Lutakko · 5. Mattilanpelto · 6. Mäki-Matti (Hippos; Rautpohja)  · 9. Kukkumäki · 11. Nisula (Viitaniemi) · 12. Taulumäki · 14. Tourula (Kangas) · 29. Mannila
02 Kypärämäki-Kortepohja: 7. Kypärämäki (Köhniö) · 8. Savela · 17. Kortepohja (Haukkala; Kortesuo; Laajavuori; Ylioppilaskylä)
03 Lohikoski-Seppälänkangas: 13. Lohikoski  (Holsti; Kyyhkysenmäki; Lahjaharju; Paloniemi) · 19. Seppälänkangas  (Heinälampi) · 48. Tyyppälä · 64. Ankeriasjärvi
04 Huhtasuo: 15. Kangasvuori (Pupuhuhta; Rasinrinne; Seppälä) · 20. Huhtasuo (Huhtakeskus; Kangaslampi; Sulku)
05 Kuokkala: 22. Ristonmaa · 23. Kuokkala (Ainolanranta; Kekkola; Pohjanlampi; Tikka) · 24. Kuokkalanpelto · 25. Ristikivi · 26. Nenäinniemi · 27. Hämeenlahti (Samulinniemi)
06 Keltinmäki-Myllyjärvi: 18. Keltinmäki (Keltinkeskus; Mustalampi; Myllyjärvi; Mäyrämäki; Ylä-Myllyjärvi) · 35. Taka-Keljo · 36. Hanhiperä · 37. Valkeamäki (Köhniöntaus)
07 Keljo: 10. Keljo (Keljonkeskus; Tarhamäki; Valkola) · 21. Keljonkangas (Sarvivuori) · 28. Sääksvuori · 30. Etelä-Keljo
08 Halssila: 16. Halssila  (Aittorinne; Kivistö; Tuohimutka)
09 Säynätsalo: 31. Säynätsalo · 32. Lehtisaari · 33. Muuratsalo (Haikka) · 34. Kinkovuori
10 Tikkakoski-Nyrölä: 58. Nyrölä · 60. Kuikka · 61. Tikka-Mannila · 62. Tikkakoski · 63. Kuukanpää
11 Palokka-Puuppola: 41. Palokka · 42. Mannisenmäki · 43. Rippalanmäki · 44. Haukkamäki · 45. Kirri · 46. Heikkilä · 47. Pappilanvuori · 49. Hiekkapohja · 50. Matinmäki · 51. Jylhänperä · 52. Puuppola · 53. Saarenmaa · 57. Vertaala
12 Vaajakoski-Jyskä: 65. Sulunperä · 66. Jyskä · 67. Väinölä · 68. Haapaniemi · 69. Vaajakoski (Wessmanninmäki) · 70. Kaunisharju · 71. Tölskä · 72. Kanavuori · 73. Hupeli (Kairahta) · 74. Laajaranta  (Vuoritsalo) · 75. Oravasaari · 76. Pohjola · 77. Pitkäjärvi · 78. Leppälahti · 79. Mehtovuori
13 Kuohu-Vesanka: 38. Ruoke · 54. Vesanka (Perälä) · 55. Kuohu · 56. Varsalanperä
14 Korpilahti: 80. Kirkonmäki · 81. Ikolanmäki · 82. Iloniemi · 83. Kemppaisenmäki · 84. Kotamäki · 85. Tähtiniemi · 86. Korpiaho-Heinosniemi · 87. Tikkala (Moksi; Sarvenperä; Tikkala) · 88. Hirvimäki-Puolakka (Saakoski) · 89. Vespuoli (Oittila; Putkilahti)
Oxford-kenkä

Oxford-kengät
Oxford-kenkä on miesten jalkinetyyppi. Oxford-kenkä eroaa muista kengistä siten, että oxford-kengässä kengännauhojen yhdessä pitämät päälliset puoliskot on ommeltu kengän pään alle. Lisäksi kengän kieli eli iltti on tehty eri osasta kuin etupäällinen. Rei'ityksellä eli perforaatiolla varustettua oxfordia kutsutaan brogueksi. Mitä enemmän rei'itystä brogue-kengässä on, sitä vähemmän juhlallinen se on klassiseen oxford-kenkään verrattuna.
Oxfordeja on käytetty 1700-luvulta alkaen. Yhdysvalloissa oxfordeista voidaan käyttää myös nimitystä balmorals. Kaksiväristä oxford-kenkää kutsutaan spectatoriksi tai co-respondentiksi. Oxfordit on usein valmistettu kolmesta eri nahkapalasta: kärki, päällinen ja kanta.
Aiheesta muualla

Kuvia tai muita tiedostoja aiheesta Oxford-kenkä Wikimedia Commonsissa
Álvaro Domínguez

| 0 | 1 | 2 |
| --- | --- | --- |

Henkilötiedot
Koko nimi: Álvaro Domínguez Soto
Syntymäaika: 15. toukokuuta 1989 (ikä 35)
Syntymäpaikka: Madrid, Espanja
Pelipaikka: puolustaja
Pituus: 189 senttimetriä
Lempinimi: Domi
Seura
Seura: Borussia Mönchengladbach
Pelinumero: 15
Junioriseurat
2001–2007: Atlético Madrid
Seurat
| Vuodet | Seura | O (M) |
| 2007–2009 2008–2012 2012– | Atlético Madrid B Atlético Madrid Mönchengladbach | 44 (0) 76 (5) 75 (3) |
Maajoukkue
| 2012– | Espanja | 2 (0) |
 Seurajoukkueuran tilastot kattavat vain kansalliset sarjat, päivitetty 16. heinäkuuta 2015.  Maajoukkueuran tilastot päivitetty 12. syyskuuta 2013.
Álvaro Domínguez Soto (s. 15. toukokuuta 1989 Madrid, Espanja) on espanjalainen jalkapalloilija. Hän edustaa Saksan Bundesliigassa pelaavaa Borussia Mönchengladbachia. Domínguez on pelipaikaltaan keskuspuolustaja, mutta on pelannut ajoittain myös vasempana laitapuolustajana.
Domínguez on Atlético de Madridin kasvatti, ja ennen nousua edustusjoukkueeseen hän pelasi kuuden vuoden ajan Atléticon juniorijoukkueissa. Domínguez teki virallisen debyyttinsä edustusmiehistössä lokakuussa 2008 Mestarien liigan ottelussa Liverpoolia vastaan. Domínguez solmi ensimmäisen ammattilaisopimuksensa kuitenkin vasta marraskuussa 2009. Sen oli määrä pitää nuori topparilupaus kasvattajaseuransa riveissä aina kesäkuuhun 2013 asti. Urallaan Atléticossa Domínguez voitti Eurooppa-liigan kahdesti (2010 ja 2012) sekä UEFA Super Cupin yhden kerran (2010).
Domínguez siirtyi Borussia Mönchengladbachiin kesäkuussa 2012. Sopimus seuran kanssa on viisivuotinen.
Domínguez edusti Espanjaa eri ikäkausimaajoukkueissa. Hän edusti maataan syys–lokakuussa 2009 pelatussa alle 20-vuotiaiden MM-turnauksessa Egyptissä. Kesällä 2011 Domínguez oli mukana voittamassa alle 21-vuotiaiden Euroopan-mestaruutta Tanskassa järjestetyssä lopputurnauksessa. Ensiesiintymisensä Espanjan A-maajoukkueessa hän teki toukokuussa 2012 pelatussa maaottelussa Serbiaa vastaan, jonka Espanja voitti lukemin 2–0.
Madridissa varttuneen Domínguezin esikuvia ovat 1990-luvun Atlético-tähdet Kiko ja Diego Simeone. Suurin idoli on kuitenkin Fernando Torres, joka Domínguezin tavoin nousi Atléticon nuorisojoukkueiden kautta edustusjoukkueeseen.
Unescon ja Pasteur-instituutin mitali

UNESCO/Pasteur-Instituutin mitali on Unescon sekä Pasteur-instituutin yhteinen vuodesta 1995 myöntämä tiedepalkinto. Palkinnon summa on 15 000  dollaria. Palkinnon saaja valitsee Unescon pääsihteeri yhdessä tuomarikunnan kanssa joka koostuu insinööreistä ja tiedemiehistä.
Palkinnon saajat

| vuosi  | palkinnon saaja | maa |
| --- | --- | --- |
| 1995 | Natth Bhamarapravati |  Thaimaa |
| 1997 | Esther Orozco |  Meksiko |
| 1999 | Luiz Pereira da Silva |  Brasilia |
| 2001 | Sima Rafati Seyedi Yazdi |  Iran |
| 2003 | Fadila Boulahbal |  Algeria |
| 2005 | Mireille Dosso |  Norsunluurannikko |
Mario Vrančić

Mario Vrančić vuonna 2017.
Mario Vrančić (s. 23. toukokuuta 1989 Slavonski Brod, Jugoslavia) on saksalais-bosniahertsegovinalainen jalkapalloilija, pelipaikaltaan keskikenttäpelaaja. Hän edustaa Englannin Mestaruussarjassa pelaavaa Norwich Cityä.
Vrančić pelasi jo juniorina Saksassa ja aloitti liigauransa Mainzissa toukokuussa 2007. Kauden 2009–2010 hän pelasi lainalla Rot Weiss Ahlenissa ja tammikuussa 2011 hän siirtyi Borussia Dortmundiin mutta pelasi vain seuran kakkosjoukkueessa. Kaudet 2012–2015 hän edusti Paderbornia ja pelasi kaudella 2014–2015 ensimmäisen kunnon pääsarjakautensa, jolla hän pelasi 30 ottelua ja teki kaksi maalia. Kaudet 2015–2017 hän edusti Darmstadtia ja pelasi Bundesliigassa 45 ottelua, joissa hän teki kuusi maalia.
Kesällä 2017 Vrančić siirtyi Norwich Cityn joukkueeseen. Kaudella 2017–2018 hän teki mestaruussarjassa 35 ottelussaan yhden maalin mutta seuraavalla kaudella 36 ottelussaan jo kymmenen maalia. Kaudella 2019–2020 hän edustaa Norwichia Valioliigassa.
Vrančić pelasi Saksan juniorimaajoukkueissa. Hän kuului alle 19-vuotiaiden Euroopan-mestaruuden vuonna 2008 voittaneeseen joukkueeseen mutta pelasi vain muutamia minuutteja kahdessa ottelussa. Alle 20-vuotiaiden MM-kilpailuissa 2009 hän pelasi viisi ottelua ja teki maalin neljännesvälieräottelussa Nigeriaa vastaan mutta Saksa putosi jatkosta puolivälierissä.
Aikuisena Vrančić on edustanut Bosnia ja Hertsegovinan maajoukkuetta, jossa hän on marraskuun 2019 loppuun mennessä pelannut kuusi maaottelua, niistä ensimmäisen syyskuussa 2015 ja toistaiseksi viimeisen maaliskuussa 2017.
Syväjärvi (Jyväskylä)

| Syväjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°02′55″N, 25°21′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saajoen valuma-alue (14.27)
Laskuoja:  oja Auvaseen 
Järvinumero:  14.274.1.003
Mittaustietoja
Pinnankorkeus:  121,6 m  
Pituus:  1,3 km  
Leveys:  520 m  
Rantaviiva:  3,135 km  
Pinta-ala:  26,113 ha  
Saaria:  ei saaria 
 fiSyväjärvi 
Syväjärvi  on Keski-Suomessa Jyväskylässä Kovasmäen kylän lähellä sijaitseva järvi.
Maantietoa

Järven pinta-ala on 26 hehtaaria, se on 1,3 kilometriä pitkä ja 500 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Järven vedenpinnan korkeus on 121,6 metriä mpy.
Auvanen

| Auvanen |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°02′27″N, 25°22′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saajoen valuma-alue (14.27)
Laskujoki:  Auvasenjoki keskiseen Kattilajärveen 
Järvinumero:  14.274.1.002
Mittaustietoja
Pinnankorkeus:  121,4 m  
Pituus:  290 m  
Leveys:  330 m  
Rantaviiva:  1,302 km  
Pinta-ala:  7,064 ha  
Saaria:  ei saaria 
 fiAuvanen 
Auvanen  on Keski-Suomessa Korpilahdella Jyväskylässä Kovasmäen kylän lähellä sijaitseva järvi.
Maantietoa

Järven pinta-ala on 7,1 hehtaaria, se on 300 metriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Järven vedenpinnan korkeus on 121,4 metriä mpy.
Keskinen Kattilajärvi

| Keskinen Kattilajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°02′01″N, 25°22′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saajoen valuma-alue (14.27)
Laskuoja:  oja Pieneen Kattilajärveen 
Järvinumero:  14.274.1.001
Mittaustietoja
Pinnankorkeus:  121,3 m  
Pituus:  170 m  
Leveys:  170 m  
Rantaviiva:  0,509 km  
Pinta-ala:  1,448 ha  
Saaria:  ei saaria 
 fiKeskinen Kattilajärvi 
Keskinen Kattilajärvi  on Keski-Suomessa Jyväskylässä Palolahden kylän lähellä sijaitseva järvi.
Maantietoa

Järven pinta-ala on 1,4 hehtaaria, se on 150 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Järven vedenpinnan korkeus on 121,3 metriä mpy.
Muinaisusko

Muinaisusko on jonkin kansan "alkuperäinen" etninen uskonto tai maailmankuva. Se on edeltänyt uskontoa, joka on saapunut mahdollisen lähetystyön mukana. Kun muinaisuskon maailmankuva sekoittuu lähetysuskonnon kuten kristinuskon kulttuurielementtien kanssa, syntyy synkretistinen kansanusko.
Muinaisuskoja

Balttilainen muinaisusko
Saamelainen muinaisusko
Skandinaavinen muinaisusko
Suomalainen muinaisusko
Virolainen mytologia ja muinaisusko
Nebulisaattori

Sairaalassa käytettävä nebulisaattori.
Toinen nebulisaattorimalli.
Nebulisaattori (lat. nebula = sumu) eli lääkesumutin on lääkinnässä käytettävä laite, josta syntyy lääkeaerosolia jatkuvasti tai jaksoittain. Sitä käytetään esimerkiksi silloin, kun sumutettavaa lääkettä on paljon.
Cisca Wijmenga

| Cisca Wijmenga |
| --- | --- |

Henkilötiedot
Syntynyt: 1964 (ikä 60–61)
Kansalaisuus:  alankomaalainen
Ammatti:  ihmisgenetiikan professori
Koulutus ja ura
Tutkinnot:  Leidenin yliopisto (Ph.D. 1993)
Instituutti:  Groningenin yliopisto
Tutkimusalue:  Ihmisgenetiikka
Palkinnot:  mm. KNAW (jäsen 2012), Spinoza-palkinto (2015)
Aiheesta muualla
Kotisivu
Cisca Wijmenga (s. 1964) on Alankomaissa asuva geneetikko, joka työskentelee Groningenin yliopiston ihmisgenetiikan professorina.
Vuonna 2012 Wijmenga kutsuttiin Alankomaiden kuninkaallisen tiedeakatemian (KNAW) jäseneksi.  Vuonna 2015 hänelle myönnettiin Spinoza-palkinto, joka on Alankomaiden korkein tieteellinen tunnustus. Palkinto sisältää pronssipatsaan ja henkilökohtaisen 2,5 miljoonan euron suuruisen tutkimusapurahan palkitun vapaasti määrittelemään tutkimusaihepiiriin.
Hän on ollut Academia Europæan jäsen vuodesta 2013.
Aiheesta muualla

Cisca Wijmengan julkaisuprofiili Google Scholarissa (englanniksi) (scholar.google.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: nl:Cisca Wijmenga
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Alankomaat 
Tieteilijät:  Google Scholar  ORCID  Scopus 
Käännös suomeksi
Koukkujärvi (Jyväskylä)

| Koukkujärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°04′46″N, 25°20′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saajoen valuma-alue (14.27)
Laskuoja:  oja Heinälampeen 
Järvinumero:  14.274.1.005
Mittaustietoja
Pinnankorkeus:  173,8 m  
Pituus:  570 m  
Leveys:  120 m  
Rantaviiva:  1,245 km  
Pinta-ala:  4,204 ha  
Saaria:  ei saaria 
 fiKoukkujärvi 
Koukkujärvi  on Keski-Suomessa Jyväskylässä Korpilahdella Hirvimäen kylän lähellä sijaitseva järvi.
Maantietoa

Järven pinta-ala on 4,2 hehtaaria, se on 550 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Saajoen valuma-alueella (14.27), jonka Kattilaojan valuma-alueeseen (14.274) se kuuluu. Järven vedenpinnan korkeus on 173,8 metriä mpy.
Adam Marhiev

| Henkilötiedot |
| --- | --- | --- | --- |
Koko nimi: Adam Umarovitš Marhijev
Syntymäaika: 17. maaliskuuta 2002 (ikä 22)
Syntymäpaikka: Nazran, Venäjä
Pelipaikka: keskikenttäpelaaja
Pituus: 183 cm
Seura
Seura: Aris Limassol
Junioriseurat
–2017: Jaro
2017–2021: HJK
2022: SPAL
Seurat
| Vuodet | Seura | O | (M) |
| 2019–2021 | Klubi 04 | 23 | (2) |
| 2021–2023 | Spartaks Jūrmala | 28 | (2) |
| 2022 | → SPAL (laina) | 0 | (0) |
| 2023–2025 | RFS | 66 | (3) |
| 2025– | Aris Limassol | 0 | (0) |
Maajoukkue
| 2018 | Suomi U16 | 3 | (0) |
| 2018–2019 | Suomi U17 | 12 | (2) |
| 2021– | Suomi U21 | 23 | (0) |
 Seurajoukkueuran tilastot kattavat vain kansalliset sarjat, päivitetty 2. helmikuuta 2025.  Maajoukkueuran tilastot päivitetty 9. tammikuuta 2025.
Adam Marhiev (ven. Адам Умарович Мархиев, Adam Umarovitš Marhijev, s. 17. maaliskuuta 2002 Nazran, Venäjä) on suomalainen jalkapalloilija, joka edustaa Kyproksen liigassa pelaavaa Aris Limassolia. Hän on pelipaikaltaan keskikenttäpelaaja.
Ura

Marhiev syntyi Venäjällä, josta hän muutti 7-vuotiaana Suomeen. Suomessa hän pelasi ensin noin kahdeksan vuotta Jarossa ennen siirtoaan HJK:n akatemiaan. Hän pelasi kausilla 2019 ja 2020 yhteensä 23 ottelua Klubi 04:n riveissä Kakkosessa.
Maaliskuussa 2021 Marhiev siirtyi latvialaisseura Spartaks Jūrmalaan, jossa hän pelasi heti ensimmäisellä kaudellaan 19 ottelua Latvian pääsarjassa Virslīgassa. Kevään 2022 Marhiev pelasi lainasopimuksella italialaisen SPAL:in organisaatiossa, jossa hän sai tililleen kahdeksan ottelua seuran Primavera-joukkueessa. Talvella 2023 Marhiev siirtyi RFS:n riveihin.
Talvella 2025 Marhiev siirtyi neljän vuoden sopimuksella Kyproksen liigan Aris Limassoliin.
Maajoukkue

Marhiev on edustanut Suomea poikamaajoukkuetasolla U16- ja U17-maajoukkueissa. Hän kuuluu Suomen alle 21-vuotiaiden maajoukkueen vakiopelaajiin.
Star Wars: Skeleton Crew

| Star Wars: Skeleton Crew |
| --- | --- |

Tyyli:   kasvu  seikkailu  tieteis 
Kestoaika:  32–49 min
Luoja(t):   Christopher Ford  Jon Watts 
Perustuu:  George Lucasin luomaan maailmaan ja hahmoihin
Showrunner(it):   Christopher Ford  Jon Watts 
Pääosissa:   Jude Law  Ravi Cabot-Conyers  Ryan Kiera Armstrong  Kyriana Kratter  Robert Timothy Smith  Nick Frost 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2024-12-22. joulukuuta 2024 –  2025-1-1414. tammikuuta 2025
Tuotantokausia:  1
Jaksoja:  8
Tuotanto
Tuottaja(t):   Susan McNamara  John Bartnicki 
Vastaava(t) tuottaja(t):   Christopher Ford  Jon Watts  Jon Favreau  Dave Filoni  Kathleen Kennedy  Colin Wilson 
Säveltäjä(t):  Mick Giacchino
Leikkaaja(t):   Andrew S. Eisen  Terel Gibson  Katheryn Naranjo 
Kuvaaja(t):  Sean Porter
Tuotantoyhtiö(t):   Lucasfilm  Golem Creations 
Levittäjä:  Disney Media Distribution
Aiheesta muualla
IMDb 
Star Wars: Skeleton Crew on yhdysvaltalainen Christopher Fordin ja Jon Wattsin luoma Disney+-tilausvideopalvelussa julkaistu kasvutarina ja tieteisfiktiosarja, joka sijoittuu George Lucasin luomaan Tähtien sota -universumiin. Sarjan tapahtumat sijoittuvat The Mandalorianin kolmannen tuotantokauden tapahtumien jälkeiseen aikaan, ja kertovat neljästä lapsesta, jotka löytävät vanhan avaruusaluksen ja eksyvät sillä galaksiin yrittäen löytää tiensä takaisin kotiin. Watts ja Ford toimivat sarjan käsikirjoittajina ja showrunnereina, sekä vastaavina tuottajina Jon Favreaun, Dave Filonin, Kathleen Kennedyn ja Colin Wilsonin lisäksi.
Sarjan pääosissa Jude Law näyttelee lasten oppaaksi päätyvää miestä, Jod Na Nawoodia, ja lapsia näyttelevät Ravi Cabot-Conyers, Ryan Kiera Armstrong, Kyriana Kratter ja Robert Timothy Smith. Lasten löytämän aluksen pilottidroidia, SM-33:a, ääninäyttelee Nick Frost. Watts esitteli vuonna 2022 Lucasfilmille hänen ja Fordin ehdotuksen Amblin Entertainmentin elokuvien inspiroimasta Tähtien sota -universumiin sijoittuvasta kasvutarinaelokuvasta. Se julkistettiin virallisesti vuoden 2022 Star Wars Celebration -tapahtumassa, ja Law’n paljastettiin esittävän sarjan aikuista päähenkilöä. Kuvaukset alkoivat syyskuussa 2022 ja ne päättyivät tammikuussa 2023. Cabot-Conyers, Armstrong, Kratter ja Smith julkistettiin sarjan nuorten päähenkilöiden esittäjiksi vuoden 2023 Star Wars Celebrationissa.
Skeleton Crew koostuu kahdeksasta jaksosta, jotka julkaistiin Disney+:aan 2. joulukuuta 2024 – 14. tammikuuta 2025.
Juoni

Neljä lasta, Wim, Neel, Fern ja KB, löytävät idylliseltä kotiplaneetaltaan, At Attiniltä, vanhan avaruusaluksen, joka aktivoituessaan kuljettaa heidät galaksin muihin kolkkiin. He joutuvat turvautumaan salaperäisen Voiman käyttäjän, Jod Na Nawoodin, apuun päästäkseen takaisin kotiin.
Näyttelijät > Päärooleissa

| 0 | 1 | 2 |
| --- | --- | --- |
|  Jude Law  | … |  Jod Na Nawood   |
|  Ravi Cabot-Conyers  | … |  Wim   |
|  Ryan Kiera Armstrong  | … |  Fern   |
|  Kyriana Kratter  | … |  KB   |
|  Robert Timothy Smith  | … |  Neel (ääni)   |
|  Nick Frost  | … |  SM-33 (ääni)   |
Näyttelijät > Sivurooleissa

| 0 | 1 | 2 |
| --- | --- | --- |
|  Tunde Adebimpe  | … |  Wendle   |
|  Kerry Condon  | … |  Alivaltiosihteeri Fara   |
|  Alia Shawkat  | … |  Kh’ymm (ääni)   |
|  Hala Finley  | … |  Hayna   |
|  Mathieu Kassovitz  | … |  kenraali Strix   |
|  Kelly Macdonald  | … |  Pokkit   |
Näyttelijät > Muissa rooleissa

| 0 | 1 | 2 |
| --- | --- | --- |
|  Stephen Oyoung  | … |  Brutus   |
|  Fred Tatasciore  | … |  Brutusin ääni   |
|  Dale Soules  | … |  Chaelt   |
|  Jaleel White  | … |  Gunter   |
|  Marti Matulis  | … |  Vane   |
|  Sisa Grey  | … |  Kona   |
|  Dominic Burgess  | … |  Beef   |
|  Jasper Anderson  | … |  Snobbius Snee   |
|  John Hodgman  | … |  Snobbius Sneen ääni   |
|  Geneva Carr  | … |  Nooma (ääni)   |
|  Paloma Garcia-Lee  | … |  Melna   |
|  Alan Resnick  | … |  Tuut Orial   |
|  Anthony Atamanuik  | … |  kokki Borgo Primessa (ääni)   |
|  John Gemberling  | … |  piraatti Borgo Primessa   |
|  Cass Buggé  | … |  Maree   |
|  M.J. Kang  | … |  Garree   |
|  Alexander Ward  | … |  Benjar Pranic   |
|  Alfred Molina  | … |  Benjar Pranicin ääni   |
|  Andy Powers  | … |  komentaja Kent   |
|  Julie Ann Emery  | … |  Kalloharjannevuoren kylpylähotellin johtaja   |
|  Patrick Seitz  | … |  Cthallops (ääni)   |
|  Jacob Roanhaus  | … |  Glerb   |
|  Stephen Fry  | … |  Ylivalvoja (ääni)   |